Source: http://zaol.hu/belfold/biszku-ugy-kuria-torvenyserto-volt-az-eljaras-megismetlesere-utasito-dontes-1751082
Timestamp: 2016-06-28 13:09:57
Document Index: 12884271

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ', 'Kúria ']

Biszku-ügy - Kúria: törvénysértő volt az eljárás megismétlésére uta
/ Biszku-ügy - Kúria: törvénysértő volt az eljárás megismétlésére utasító döntés	["402402","420132"]
Biszku-ügy - Kúria: törvénysértő volt az eljárás megismétlésére utasító döntés
2016. február 02., 14:31
A Kúria kedden kimondta, hogy törvénysértő a Fővárosi Ítélőtábla tavaly nyári döntése, amellyel új elsőfokú eljárásra utasított az 1956-os forradalom utáni megtorlások miatt háborús bűntettekkel vádolt 95 éves Biszku Béla ügyében. Ez az ítélet elsősorban elvi jelentőséggel bír, a vádlott bűnösségéről nem született döntés, a folyamatban lévő eljárás menetét nem befolyásolja a Kúria keddi határozata.
Tavaly decemberben megszületett az újabb elsőfokú döntés, melyben Biszku Bélát két év, három évre felfüggesztett szabadságvesztésre ítélték. A döntés ellen fellebbeztek, így újra másodfokra kerül az ügy.
Időközben a Legfőbb Ügyészség megtámadta a tábla tavaly júniusi határozatát. A Kúria kedden ebben az ügyben mondta ki - elvi éllel -, hogy az új eljárásra utasító döntés törvénysértő volt.
Kónya István, a Kúria elnökhelyettese, tanácsvezető bíró (k) 2016. február 2-án ismerteti a Kúria határozatát, amely szerint törvénysértő a Fővárosi Ítélőtábla 2015 nyarán hozott döntése, amellyel új elsőfokú eljárásra utasított az 1956-os forradalom utáni megtorlások miatt háborús bűntettekkel vádolt 95 éves Biszku Béla ügyében. MTI Fotó: Máthé Zoltán
A Kúria keddi ítélete szerint a tábla törvénysértően és indokolatlanul utasította új eljárásra az elsőfokú bíróságot. Szükségtelen volt a megismételt eljárásra vonatkozó iránymutatás, így többek között a történész és levéltáros szakértők kirendelése. A szóbeli indoklásban kitértek arra is, hogy ha megalapozatlan lett volna bizonyos mértékig az elsőfokú döntés, az csupán részleges, másodfokon kiküszöbölhető lehetett. Szükség esetén a tábla maga is kiegészíthette volna a tényállást, hogy azután érdemi döntést hozzon.
A Kúria hangsúlyozta azt is, hogy keddi határozatában Biszku Béla bűnösségéről, a büntetőper érdemi kérdéseiről nem foglalt állást. Magyar György ügyvéd a határozathirdetés után éppen azt emelte ki, hogy a Kúria szerint felesleges volt a tábla hatályon kívül helyező rendelkezése, de a legfelsőbb bírói fórum most nem foglalt állást a vádlott bűnösségéről.
Azóta a Legfőbb Ügyészség ötször élt ezzel a lehetőséggel, ebből négy esetben helyt adott a Kúria az indítványnak: egy adócsalás ügyében, az egyik Portik Tamás ellen folyó perben, a budaörsi tescós rablás ügyében Süveges Péter és társai ellen folyó eljárásban és kedden a Biszku-ügyben. Az egyik, korábbi titkosszolgálati vezetők ellen államtitok miatt zárt ajtók mögött folyó kémperben ugyanakkor elutasította a hatályon kívül helyezést támadó legfőbb ügyészségi indítványt a Kúria. Hirdetés
, háborús bűntettek
És ha a füst illata átjárja? Hm... 2
Lopni ment az idős nőhöz, de megölte, mert felébredt 1
Ria, ria, Hungária! - Együtt! Küzdve, bízva, olykor szenvedve, de együtt!
Szabadtűzi ételek könyve szerzőinek köszöntése
Kanizsai szurkolás a magyaroknak
Könyvelőt keres a Manpower. Munkavégzés helye: Kärnten
Alkalmazástechnikust keres az I.K. Hofmann GmbH. Munkavégzés helye: Traun